Document ID: 31996D0606

Odločba Komisije
z dne 11. oktobra 1996
o posebnih pogojih za uvoz ribiških proizvodov in proizvodov iz ribogojstva s poreklom iz Urugvaja
(Besedilo velja za EGP)
(96/606/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 95/71/ES [2], in zlasti člena 11 Direktive,
ker je strokovna skupina Komisije opravila inšpekcijski obisk v Urugvaju, da bi preverila pogoje poteka proizvodnje, skladiščenja in pošiljanja ribiških proizvodov v Skupnost;
ker se lahko opredelijo določbe urugvajske zakonodaje o zdravstvenem inšpekcijskem nadzoru in spremljanju ribiških proizvodov kot enake tistim iz Direktive 91/493/EGS;
ker je "Ministerio de Ganadería, Agricultura y Pesca - Instituto Nacional de Pesca (INAPE)" v Urugvaju sposobno učinkovito preverjati uporabo veljavne zakonodaje;
ker mora zajemati postopek za pridobitev zdravstvenega spričevala iz člena 11(4)(a) Direktive 91/493/EGS tudi opredelitev vzorca spričevala, minimalne zahteve glede jezika(ov), v katerih mora biti napisano, in položaj osebe, ki je pooblaščena, da ga podpiše;
ker je treba, skladno s členom 11(4)(b) Direktive 91/493/EGS, pritrditi oznako na pakiranja ribiških proizvodov, ki navaja ime tretje države in številko odobritve obrata izvora;
ker je treba, skladno s členom 11(4)(c) Direktive 91/493/EGS, sestaviti seznam odobrenih obratov; ker mora biti seznam sestavljen na podlagi obvestila, ki ga Komisiji predloži INAPE; ker mora torej INAPE zagotoviti izpolnjevanje določb, predpisanih v ta namen s členom 11(4) Direktive 91/493/EGS;
ker je INAPE predložila uradna zagotovila glede izpolnjevanja predpisov iz poglavja V Priloge k Direktivi 91/493/EGS in glede izpolnjevanja zahtev, ki ustrezajo tistim, ki so predpisane z navedeno Direktivo za odobritev obratov;
ker so ukrepi, predvideni s to odločbo, so v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
"Ministerio de Ganadería, Agricultura y Pesca - Instituto Nacional de Pesca (INAPE)" se prizna kot pristojni organ v Urugvaju za preverjanje in izdajanje spričeval skladnosti ribiških proizvodov z zahtevami Direktive 91/493/EGS.
Člen 2
Ribiški proizvodi in proizvodi iz ribogojstva s poreklom iz Urugvaja morajo izpolnjevati naslednje pogoje:
1. vsaki pošiljki mora biti priloženo oštevilčeno zdravstveno spričevalo, ki je pravilno izpolnjeno, podpisano, datirano in obsega en sam list, skladno z vzorcem iz Priloge A k tej odločbi;
2. proizvodi morajo prihajati iz odobrenih obratov, navedenih v Prilogi B k tej odločbi;
3. razen v primeru zamrznjenih ribiških proizvodov, ki so nepakirani in namenjeni za proizvodnjo konzervirane hrane, morajo biti vsa pakiranja opremljena z besedo "Urugvaj" in številko odobritve obrata izvora, z neizbrisnimi črkami.
Člen 3
1. Spričevalo iz točke 1 člena 2 mora biti sestavljeno v vsaj enem uradnem jeziku države članice, kjer se izvajajo preverjanja.
2. Spričevalo mora vsebovati ime, položaj in podpis predstavnika INAPE ter uradni žig slednjega v barvi, ki se razlikuje od barv drugih navedb na spričevalu.
Člen 4
Ta odločba se uporablja od 1. decembra 1996.
Člen 5
Ta odločba je naslovljena na države članice.
V Bruslju, 11. oktobra 1996

Labels: 3
18
6